АҞӘА, мшаԥымза 25 — Sputnik, Астанда Арӡынԥҳа. Хнызқь цыра инареиҳаны Георгевтәи алентақәа Аԥсны ақалақьқәа рымҩадуқәа рҟны иршараны иҟоуп аволантиорцәа. Абри атәы ҳарҳәеит Россотрудничество ахаҭарнакраҟны.
"Иааиуа амшқәа рзы Аҟәа амҩадуқәа рҟны аҿартә еиҿкаара аволантиорцәа ақалақьуааи ақалақь асасцәеи ирзыршалараны иҟоуп Георгевтәи алентақәа хәыда-ԥсада", ҳәа ҳарҳәеит аусбарҭаҟны.
Ареспублика атәылауаа алентақәа рырҭалоит Аԥсны иҟоу аурыс обшьчинақәа ркоординациатә Хеилак ахаҭарнакцәа.
Уи адагьы, дарбанызаалак Аԥсны атәылауаҩ мамзаргьы иара асас алента иоур илшоит Россотрудничество ахаҭарнакраҟны.
Акциа Аԥсны ихацдыркит 2010 шықәса рзы. Иара ашьаҭаркыҩцәа иреиуоуп: Аԥсны иҟоу Россотрудничество ахаҭарнакра, Аҟәа ақалақь Ахадара, Аҟәа ақалақь Ахадара аҵара Аусбарҭа, ауаажәларратә еиҿкаарақәа.
Россотрудничество анапхгаҩы Лиубов Глебова иазгәалҭеит акциа аҵак ҷыда шамоу.
"Ари акциа асовет солдаҭ ифырхаҵара иашьаноуп. Игәаларшәагоуп. Ҳауаажәлар реидгылара аанарԥшуеит", — лҳәоит Глебова.
Миллионҩыла рзы Георгевтәи алента абиԥарақәа реимадареи агәалашәареи ирбаҟоуп. Раԥхьатәи акциа мҩаԥысит 2005 шықәса рзы. Нас иара традициак аҳасабала ишьақәгылеит. 2015 шықәса рзы иара еиднакылеит Урыстәыла арегионқәа 85,76 тәыла.